મોટા નેતાની બૂમથી બધાને અચાનક ભાન થયું. એક કાર્યકરે તો કહ્યું પણ ખરું, ‘‘બોસ, શું કરીએ, અત્યારે સીબીઆઇના અધિકારીઓમાં જ ભારે કરપ્શન ચાલે છે, સીબીઆઇના અધિકારીઓ ખંડણી ઉઘરાવતા હોવાનું ખુદ સીબીઆઇ કોર્ટમાં કહે છે, સીબીઆઇ વડા ખુદ કોર્ટમાં સરકાર સામે અરજી કરે છે અને કહે છે કે સીબીઆઇની સ્વાયત્તતા જોખમમાં છે, સરકાર ખુદ કહે છે કે વડાપ્રધાનના જીવ પર જોખમ છે અને તેમને ધમકીઓ મળી રહી છે, વડાપ્રધાન ખુદ કહે છે કે વિપક્ષી નેતા વિદેશી સત્તાઓ સાથે મળીને દેશના સંરક્ષણ સોદા ખોરંભે પાડવા માટે કાવતરાં કરી રહ્યા છે, એક પ્રધાન પોતે કહે છે કે દેશની આર્થિક હાલત ખરાબ છે, એક મહિલા પ્રધાન ખુદ કહે છે કે સરકારે મહિલા સલામતી પર ફોક્સ કરવા જેવું છે, સંઘના વડા ખુદ સરકારને ડારો આપે છે કે રામમંદિર માટે કાયદો લાવો નહીં તો જોયા જેવી થશે...આ બધું સાંભળીને અમને લાગે છે કે દેશમાં હજુ કોંગ્રેસની સરકાર છે અને આપણે વિપક્ષમાં છીએ. એટલે પછી તો સીબીઆઇથી ડરવું જ પડે ને. ’’